钦定古今图书集成/历象汇编/岁功典/第063卷 > 台城路〈初秋〉 王月山
## 钦定古今图书集成/历象汇编/岁功典/第063卷 > 台城路〈初秋〉 王月山

“夜来疏雨鸣金井，一叶舞风红浅。”莲渚生香，兰皋浮
爽，凉思顿欺班扇。秋光冉冉。任老却芦花，西风不管。
清兴难磨，几回有句到诗卷。　长安故人别后，料征
鸿声里，画栏凭遍。横竹吹商，疏砧点月，好梦又随云
远。闲情似线。共系损柔肠，不堪裁剪。听著寒蛩，一声
声是怨。